stanford-oval/wikipedia huggingface dataset:
Joutsenon rautatieasema

Joutsenon rautatieasema (lyh. Jts) on rautatieliikennepaikka Karjalan radalla Lappeenrannan Joutsenossa noin kilometrin päässä taajaman keskustasta. Rataosan matkustajajunat pysähtyvät Joutsenossa lukuun ottamatta Pendolino-vuoroja S 2 ja S 7. Matkustajajunat käyttävät raiteita 1 ja 2.
Asema avattiin Lappeenranta–Imatra-rataosan yhteydessä lokakuussa 1934. Asemarakennus valmistui samana vuonna, ja sen on suunnitellut Thure Hellström.
Aseman länsipuolelta erkanee raide Metsä Fibren Joutsenon-tehtaalle.
Joutsenon ratapiha uusittiin vuonna 2002, jolloin asemalle rakennettiin uusi matkustajalaituri sekä alikulkutunneli. Lipunmyynti lakkautettiin joulukuussa 2003, jolloin Lappeenranta–Imatra-osuuden kauko-ohjaus otettiin käyttöön. Vuonna 2007 asemarakennus ja muita rakennuksia siirtyi Senaatti-kiinteistöille.
Aiheesta muualla

VR: Joutsenon rautatieasema
Vaunut.org: Joutsenon liikennepaikan tiedot
Vaunut.org: Kuvia Joutsenon rautatieasemalta
Hans Hedtoftin III hallitus

Pääministeri Hans Hedtoft
Hans Hedtoftin III hallitus oli Tanskan hallitus 30.9.1953–1.2.1955. Se koostui pelkästään Sosiaalidemokraattisesta puolueesta.
Ministerit

Pääministeri
Hans Hedtoft 30.9.1953–29.1.1955
Hans Christian Hansen 29.1.1955–1.2.1955 (vt.)
Ulkoministeri
Hans Christian Hansen
Valtiovarainministeri
Viggo Kampmann
Sisä- ja asuntoministeri
Johannes Kjærbøl
Julkisten töiden ministeri (liikenneministeri)
Carl Petersen
Työ- ja sosiaaliministeri
Johan Strøm 30.9.1953–1.11.1953
Sosiaaliministeri
Johan Strøm 1.11.1953–1.2.1955
Salkuton ministeri
Jens Otto Krag 30.9.1953–1.11.1953
Talous- ja työministeri
Jens Otto Krag 1.11.1953–1.2.1955
Kalastusministeri
Christian Christiansen
Puolustusministeri
Rasmus Hansen
Maatalousministeri
Jens Smørum
Opetusministeri
Julius Bomholt
Kirkkoministeri
Bodil Koch
Kauppa-, teollisuus- ja merenkulkuministeri
Lis Groes
Oikeusministeri
Hans Hækkerup
Kanoottipujottelun Suomen-mestaruuskilpailut

Kanoottipujottelun Suomen-mestaruuskilpailut (SM-kanoottipujottelu) on kilpamelonnan kokonaisuus, jossa ratkotaan koskipujottelun Suomen-mestaruudet.
Ensimmäiset kanoottipujottelun Suomen-mestaruuskilpailut järjestettiin 26. toukokuuta 1985 Torniossa, Tornionjoesta haarautuvan Liakanjoen yläpään Keräsenkoskeen rakennetulla radalla.
Kanoottipujottelun SM-kilpailut 2021 järjestetään Taivalkoskella.
Säännöt

Kilpailuissa on noudatettu ja noudatetaan järjestävien seurojen keskusjärjestön kilpailusääntöjä, jotka pohjautuvat Kansainvälisen kanoottiliiton (Internation Canoe Federation, ICF) kilpailusääntöihin. SM-arvo myönnetään sarjassa, jonka lähdössä on vähintään kolme osallistujaa/venekuntaa.
Kilpailusarjat

Kilpailusarjat pohjautuvat Kansainvälisen kanoottiliiton säännöissä määriteltyihin luokkiin.
Kalustoluokat
Kalustoluokkajako kilpailulajeissa pohjautuu käytettyyn kanoottipujottelukalustoon, joita ovat yhden melojan kajakkiyksiköt (K1) ja kanoottiyksiköt (C1).
Miehistölajina ja -sarjana on kahden melojan kanoottikaksikot (C2).
Ikäluokat
Miesten K1 luokassa (K1 M) on ollut yleensä enemmän osallistujia, myös eri juniori-ikäluokissa. Naisten sarjoissa (K1 N) ja junioriluokissa on myös kisattu Suomen mestaruuksista.
Kanoottipujottelun SM-kilpailuissa on alkuvuosina ollut jako 18 ikävuoden kohdalla yleisen- ja juniorisarjan välillä. Nuorempien junioriharrastajamäärien ollessa isompia on käytössä ollut myös alempia ikäluokkia (P/T 16 ja P/T 14). Senioriluokissa yli 35 vuotiaat (K1 M/N 35) on myös kisattu.
Joukkuekilpailu
SM-mestaruuksia on ratkottu myös pujottelun joukkuekilpailussa.
Kanoottipujottelun joukkuekilpailut pohjautuvat kussakin sarjassa kolmen melojan tai venekunnan (C2) joukkueisiin. Erona yksilökilpailuihin, että radalle lähtee koko joukkue samaan aikaan ajanoton käynnistyessä. Ajanotto joukkueelle pysähtyy joukkueen viimeisen melojan ylittäessä maalilinjan. Loppuaikaan summataan koko joukkueen mahdollisesti saamat virhepisteet.
SM-joukkuekilpailuja on käyty K1-luokan ja -sarjojen melojista koottujen joukkueiden kesken. SM-kilpailuissa on kuitenkin ollut myös sekajoukkueita eri ikäluokista, sukupuolista ja kalustoluokista koottuna.
Kanoottipujottelun Suomen-mestaruudet

Kanoottipujottelun alkuvuosista alkaen mestaruuksia on jaettu eri puolille Suomea. Mestaruuksien taustalla on yleensä hyvät lajiharjoitteluolosuhteet.
Ensimmäiset koskipujottelun Suomen mestarit (1985): Veikko Nyyssönen (K1M) ja  Marko Leukkunen (K1M18).
Kilpailupaikat

Suomessa kanoottipujottelukilpailuja on järjestetty eri puolilla Suomea, luonnonkoskiin tilapäisesti rakennetulla radoilla ja Taivalkosken koskimelontakeskuksen kiinteällä radalla.
SM-kilpailut 2020 järjestettiin 5.–6. syyskuuta 2020 Taivalkosken koskimelontakeskuksessa.
Kilpailun järjestäjät

Kanoottipujottelun SM-kilpailujen järjestävinä tahoina on ollut useita Suomen melonta- ja soutuliiton jäsenmelontaseuroja. Ennen vuotta 2012 kilpailuja järjestäneet melontaseurat kuuluivat Suomen Kanoottiliittoon.
Aiheesta muualla

https://www.melontajasoutuliitto.fi/liitto/materiaalipankki/kilpailusaannot/ (Arkistoitu – Internet Archive)
International Canoe Federation
International Slalom Rules
Kalliotöyhtöpingviini

| Kalliotöyhtöpingviini |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pingviinilinnut Sphenisciformes
Heimo::  Pingviinit Spheniscidae
Suku::  Töyhtöpingviinit Eudyptes
Laji::  chrysocome
Kaksiosainen nimi
 Eudyptes chrysocome  (Forster, 1781) 
Alalajit
 E. c. chrysocome  E. c. filholi 
Katso myös
   Kalliotöyhtöpingviini Wikispeciesissä   Kalliotöyhtöpingviini Commonsissa 
Infobox OKNimi-testi OKIUCN-testi OK: 
Kalliotöyhtöpingviini eli etelänkalliotöyhtöpingviini (Eudyptes chrysocome) on kultatöyhtöpingviinin lähisukulainen.
Kalliotöyhtöpingviinit kasvavat 55 sentin pituuteen. Ne ovat väritykseltään pääosin mustavalkoisia ja niillä on pitkät, töyhtömäiset, kirkkaankeltaiset kulmakarvat punaisten silmien yllä. Pingviinit lisääntyvät yhdyskunnissa vedenrajasta aivan kielekkeille asti. Ne pyydystävät ravinnokseen krillejä, kalmaria, mustekalaa, kalaa ja muita merieläviä.
Kalliotöyhtöpingviinejä on noin 1,23 miljoonaa paria. Niiden lisääntymisalueita ovat muun muassa Falklandinsaaret, Argentiinan lähistöllä sijaitsevat saaret ja eteläinen Chile sekä Eteläinen jäämeri Prinssi Edwardin saarilta Antipodisaarille. Lajin holotyypin kuvaili Johann Reinhold Forster Falklandinsaarilta vuonna 1781.
Lajin kanta on uhattuna viimeisen 37 vuoden aikana tapahtuneen 34 prosentin vähenemisen vuoksi.
Kalliotöyhtöpingviinin muna.
Haavistonlampi (Heinola)

| Haavistonlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°22′00″N, 26°01′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Koiralampeen 
Järvinumero:  14.173.1.053
Mittaustietoja
Pinnankorkeus:  118,3 m  
Pituus:  260 m  
Leveys:  70 m  
Rantaviiva:  0,569 km  
Pinta-ala:  0,965 ha  
Saaria:  ei saaria 
 fiHaavistonlampi 
Haavistonlampi  on Päijät-Hämeessä Heinolassa Pääsinniemen kylän lähellä sijaitseva lampi.
Maantietoa

Lammen pinta-ala on 1,0 hehtaaria, se on 250 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Lammen vedenpinnan korkeus on 118,3 metriä mpy.
Jyrki Välivaara

| Jyrki Välivaara |
| --- | --- |

Henkilötiedot
Syntynyt: 30. toukokuuta 1976 (ikä 48) Jyväskylä, Suomi
Kansalaisuus:   Suomi
Lapset:  Olivia Välivaara, Nooa Välivaara  liiga =
Jääkiekkoilija
Lempinimi:  Välly
Pelipaikka:  puolustaja
Maila:  vasen
Pituus:  188 cm
Paino:  92 kg
Pelaajaura
Pääsarjaura:  1997–2014
Seurat:  JYP (SML) Tappara (SML) Linköpings HC (SEL) Malmö Redhawks (SEL/Allsv.) Metallurg Novokuznetsk (KHL)
Jyrki Välivaara (s. 30. toukokuuta 1976 Jyväskylä) on suomalainen entinen jääkiekkopuolustaja ja maailmanmestari. Hän pelasi urallaan SM-liigassa yhteensä 520 runkosarjaottelua tehopistein 58+103=161 ja keräten 314 jäähyminuuttia sekä 66 playoff-ottelua tehopistein 5+15=20 ja keräten 40 jäähyminuuttia. Välivaara pelasi urallaan myös viisi kautta Ruotsissa ja yhden KHL:ssä. Hän oli hyökkäävä puolustaja, jonka vahvuuksiin kuuluivat luistelu, kiekonhallinta, laukaus ja rauhallisuus. Välivaara ei ollut pitkästä varrestaan huolimatta kuitenkaan kovin fyysinen pelaaja, eikä aina parhaimmillaan esimerkiksi vastustajan voimahyökkääjiä vastaan. Välivaara oli varsin monikäyttöinen puolustaja, joka sai paljon vastuuta ylivoimallakin.
Ura > Maajoukkueura

| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Slovakia 2011 | jääkiekko |  |
Välivaara edusti Suomea MM-kilpailuissa vuonna 2011, jolloin hän voitti maailmanmestaruuden. Yhteensä Välivaara pelasi 45 A-maaottelua tehopistein 2+12=14.
Muuta

Välivaara kasvoi Myllyjärven asuinalueella Jyväskylässä. Hän harrasti myös 13-vuotiaaksi asti jalkapalloa.
Saavutukset

* 2 SM-Kultaa
* 1 MM-Kulta
Hans Westerberg

Hans Christian Mikael Westerberg (s. 23. helmikuuta 1932 Helsinki) on suomalainen eläköitynyt yritysjohtaja ja jazzin asiantuntija, joka on saanut kauppaneuvoksen arvonimen.
Henkilöhistoria

Westerbergin vanhemmat olivat varastonhoitaja Mikael Westerberg ja Elisabeth Pelander. Hän avioitui 1955 Harriet Sandqvistin kanssa. Westerberg tuli ylioppilaaksi Åggelby svenska samskolasta 1951 ja valmistui diplomiekonomiksi Svenska handelshögskolanista 1954. Hän oli Akkuteollisuus Oy:n osastopäällikkö 1953–1954 ja Oy Englebert Gummi Ab:n kirjanpitäjä 1955. Oy R. E. Westerlund Ab:n levytyspäällikkö Westerberg oli 1956–1957, osastopäällikkö 1957–1959 ja apulaisjohtaja 1959–1963.
Westerberg oli Jalmari Sairanen Oy:n markkinointipäällikkö 1963–1965 ja Parti Oy:n, vuodesta 1969 Tukku Oy ja vuodesta 1990 Tukkuparti Oy, varatoimitusjohtaja 1965, toimitusjohtaja 1965–1987 ja hallituksen päätoiminen puheenjohtaja 1987–1992. Westerberg oli myös Oy Centramarket Ab:n toimitusjohtaja 1971–1987 ja hallituksen päätoiminen puhenejohtaja 1987–1992 sekä Oy Diligentia Ab:n toimitusjohtaja 1984–1991. Hufvudstadsbladetin avustajana Westerberg toimi 1955–1958, samoin kuin ulkomaisten musiikkilehtien Suomen kirjeenvaihtajana 1950-luvulta. Westerbergillä oli lisäksi useita asiantuntija- ja luottamustehtäviä, mukaan lukien Tukkukauppojen Oy:n hallintoneuvoston jäsenyys 1966–1990 ja sen puheenjohtajuus 1987–1990 sekä hallituksen puheenjohtajuus. Kauppaneuvoksen arvonimen hän sai 1989.
Julkaisuja

Suomalaiset jazzlevytykset 1932–1976: 45 Americans, 92 Europeans and hundred of Finns, 1977
Boy from New Orleans: Louis "Satchmo" Armstrong: on records, films, radio and television, 1981
The swinging beginning: an Antti Sarpila bio/discography: recordings 1981–1998, 1999
He Is Your Brother

| ”He Is Your Brother” ABBA |
| --- | --- | --- |

Singlen tiedot
 Albumilta: Ring Ring
 Julkaistu: marraskuu 1972
 Tuottaja(t): Benny Andersson Björn Ulvaeus
 Tyylilaji: pop
 Kesto: 03.18
 Levy-yhtiö: Polar Music
Abban muut singlet
| ”People Need Love” 1972 | ”He Is Your Brother” 1972 | ”Ring Ring” 1973 |
He Is Your Brother on ruotsalaisen Abba-yhtyeen musiikkikappale vuodelta 1972. Kappaleen sävelsivät ja sanoittivat Benny Andersson ja Björn Ulvaeus. Se julkaistiin seitsentuumaisena singlenä marraskuussa 1972 ja sisällytettiin yhtyeen ensimmäiselle studioalbumille Ring Ring, joka julkaistiin maaliskuussa 1973. Singlen b-puolena on ”Santa Rosa”.
”He Is Your Brother” on Abban jäsenten toinen yhteinen single. Levy-yhtiö Polarin johtajat olivat huomanneet edellisestä singlestä (”People Need Love”), että Agnetha Fältskog ja Anni-Frid Lyngstad olivat selkeästi parempia laulajia kuin Andersson ja Ulvaeus, joten he päättivät tuottaa studio-albumin tästä lähtökohdasta. Yhtye mainitaan singlejulkaisun kannessa nimellä Björn & Benny, Agnetha & Anni-Frid.
”He Is Your Brother” julkaistiin singlenä vain Ruotsissa, Norjassa ja Uudessa-Seelannissa. Yhdysvalloissa julkaistiin vuonna 1973 versio, jossa b-puolena on ”I Saw It in The Mirror”. Lisäksi Yhdysvalloissa julkaistiin versio, jossa ”He Is Your Brother” on a-puolella stereofonisena ja b-puolella monofonisena.
”He Is Your Brother” on gospel-vaikutteinen lähimmäisenrakkauden julistus, kuten ”People Need Love”. Abba esitti sitä useiden vuosien ajan konserttikiertueillaan, ja se oli ainoa Ring, Ring -albumin kappaleista, joka valittiin yhtyeen maailmankiertueelle 1977. ”He Is Your Brother” alkaa pianoglissandolla, ja samaa glissandoa on käytetty siirryttäessä kertosäkeestä toiseen säkeistöön.
Singlen b-puolta ”Santa Rosaa” ei sisällytetty Abban studioalbumeille. Se julkaistiin kokoelma-albumilla Thank You for The Music vuonna 1994. Kappaleen työnimenä oli "Grandpa's Banjo".
Käännös suomeksi
Kalliotuhkapensas

| Kalliotuhkapensas |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Amygdaloideae
Suku::  Tuhkapensaat Cotoneaster
Laji::  scandinavicus
Kaksiosainen nimi
 Cotoneaster scandinavicus  B.Hylmö 
Katso myös
   Kalliotuhkapensas Commonsissa 
Infobox OKNimi-testi OKIUCN-testi OK: 
Kalliotuhkapensas (Cotoneaster scandinavicus) on tuhkapensaiden sukuun kuuluva kasvi. Se elää kallioilla ja kivikoissa. Se on jokseenkin harvinainen. Sitä tavataan Ahvenanmaalla, Varsinais-Suomessa, Uudellamaalla, Etelä-Karjalassa ja joskus Satakunnassa.
Kalliotuhkapensas kasvaa noin 30–120 senttimetriä korkeaksi. Sen lehdet ovat pyöreähkön soikeita ja ehytlaitaisia. Lehdet ovat päältä lähes kaljut, mutta alta taas vaaleankarvaiset. Kukat ovat valkoisia tai hieman punertavia. Kukat ovat lehtihangoissa yksittäin tai kolmittain. Kukkimisaika on toukokuusta kesäkuuhun. Hedelmä on kellanpunainen sekä myrkyllinen.
Aiheesta muualla

Laji.fi: Kalliotuhkapensas (Cotoneaster scandinavicus)
Luontoportti: Kalliotuhkapensas (Cotoneaster scandinavicus)
Hans Hendrik

| Hans Hendrik |
| --- | --- |
 Hans Hendrik piirroksessa vuodelta 1883
Henkilötiedot
Syntynyt: n. 1834 Qeqertarsuatsiaat
Kuollut: 11. elokuuta 1889 Qeqertarsuaq
Ammatti:  opas ja metsästäjä
Puoliso:  Merkut
Hans Hendrik (1834 – 11. elokuuta 1889) oli grönlantilainen inuitti, metsästäjä ja opas, joka osallistui useisiin Arktikselle suuntautuneisiin tutkimusretkiin esimerkiksi Elisha Kent Kanen, Isaac Hayesin ja Charles Hallin mukana.
He Jiankui

He Jiankui vuonna 2018.
He Jiankui (yksink.: 贺建奎; perint.: 賀建奎; pinyin: Hè Jiànkuí; s. 1984 Hunan, Kiina) on kiinalainen tutkija, jonka ihmisen geenimuokkausväitteet ovat herättäneet voimakasta paheksuntaa.
He on opiskellut Yhdysvalloissa Stanfordin yliopistossa.
He on väittänyt, että hän on muuttanut hedelmällisyyshoidon aikana useiden alkioiden perimää. Yksi syntynyt lapsi olisi vastustuskykyinen Hi-virukselle. Hän teki kokeen salaa ja ilman lupaa. Hen sanotaan väärentäneen ennakkoarvioinnin asiakirjoja ja vältelleen valvontaa. Rahoituksen hän on kerännyt itse ja koonnut hankkeeseen osallistuvan ryhmän, jonka työntekijöistä osa on ulkomaalaisia. Tapaus on menossa poliisitutkintaan, ja Shenzhenin yliopisto on erottanut hänet. Hen sanotaan kadonneen joulukuussa.
He tuomittiin joulukuussa 2019 kolmeksi vuodeksi vankeuteen ja kolmen miljoonan yuanin sakkoihin. Hänen kollegansa Zhang Renli tuomittiin kahden vuoden vankeusrangaistukseen ja miljoonan yuanin sakkoihin ja Qin Jinzhou puolentoista vuoden ehdolliseen vankeuteen ja 500 000 yuanin sakkoihin.
Aiheesta muualla

Wikiuutisissa on aiheeseen liittyvä uutinen: Ensimmäiset geenimuunnellut vauvat syntyivät
Wikiuutisissa on aiheeseen liittyvä uutinen: Kiistelty kiinalaistutkija katosi
Hans Hedtoft

| Hans Hedtoft Hansen |
| --- | --- |

Tanskan 29. pääministeri
 13. marraskuuta 1947 – 30. lokakuuta 1950  
Edeltäjä:  Knud Kristensen
Seuraaja:  Erik Eriksen
Tanskan 29. pääministeri
 30. syyskuuta 1953 – 29. tammikuuta 1955  
Edeltäjä:  Erik Eriksen
Seuraaja:  H. C. Hansen
Henkilötiedot
Syntynyt: 21. huhtikuuta 1903 Aarhus, Tanska
Kuollut: 29. tammikuuta 1955 (51 vuotta) Tukholma, Ruotsi
Puoliso:  Ella Gudrun Ingeborg Holleufer
Tiedot
Puolue:  Socialdemokraterne
Hans Hedtoft (21. huhtikuuta 1903 – 29. tammikuuta 1955) oli tanskalainen poliitikko, Tanskan sosiaalidemokraattisen puolueen puoluejohtaja 1939–1941, 1945–1955 ja pääministeri vuosina 1947–1950 ja 1953–1955. Hän organisoi merkittävästi vasta­rinta­liikettä, ja hän teki pääministerinä aloitteen Tanskan liittymisestä Natoon.
Hedtoft oli ammatiltaan litografi. Hän liittyi nuorena sosiaalidemokraattiseen puolueeseen ja toimi sen eduskuntaryhmän sihteerinä vuodesta 1929 vuoteen 1935, jolloin hänet valittiin puoluesihteeriksi. Hedtoft tuli ensimmäisen kerran sosiaalidemokraattisen puolueen puoluejohtajaksi Thorvald Staunining tilalle vuonna 1939. Natsit pakottivat hänen eroamaan asemastaan vuonna 1941, koska hän oli liian kriittinen Saksan miehitystä kohtaan Tanskassa.
Toisen maailmansodan jälkeen Hedtotf palasi puolueen puheenjohtajaksi 1945. Hän toimi Tanskan työ- ja sosiaaliministerinä vuonna 1945 ja hänet valittiin maan pääministeriksi vuonna 1947. Hänen ensimmäinen toimensa oli progressiivisen verotuksen toteuttaminen. Pohjoismaiden puolustusliiton perustamisen epäonnistuttua hän teki pääministerinä aloitteen Tanskan liittymisestä Natoon vuonna 1949.
Lokakuussa 1950 hänen hallituksensa oli hävinnyt äänestyksessä voin hinnan nostamisesta, ja tämä häviö oli signaali hänen puolueensa tappiosta seuraavissa vaaleissa, joissa Erik Eriksenin Liberaalipuolueesta tuli yhdessä konservatiivipuolueen muodostettu hallitus 30. lokakuuta 1950.
Hans Hedtoft tuli ainoastaan sosiaalidemokraateista koostuvan hallituksen pääministeriksi 30. syyskuuta 1953. Hans Hedtoft kuoli sydänkohtaukseen Pohjoismaiden neuvoston kokouksen aikana Tukholmassa 29. tammikuuta 1955. Hänen seuraajansa pääministerinä oli ystävänsä H. C. Hansen.
Julkaisuja

Kristian Hvidt, ”Statsministre i Danmark fra 1913 til 1995” (1995)
Hans Werner Henze

| Hans Werner Henze |
| --- | --- |
 Hans Werner Henze (1960).
Henkilötiedot
Syntynyt: Gütersloh, Nordrhein-Westfalen, Saksa
Kuollut: 27. lokakuuta 2012 Dresden, Saksi, Saksa
Kansalaisuus:  saksalainen
Ammatti:  säveltäjä
Hans Werner Henze (1. heinäkuuta 1926 Gütersloh, Nordrhein-Westfalen, Saksa – 27. lokakuuta 2012 Dresden, Saksi, Saksa) oli saksalainen säveltäjä, joka yhdisti musiikissaan laaja-alaisesti erilaisia vaikutteita kuten sarjallisuutta, jazzia ja uusklassismia. Igor Stravinski oli hänelle tärkeä esikuva eklektisen sävellystyylin viljelijänä.
Henze oli poliittiselta vakaumukseltaan vasemmistolainen ja sävelsi teoksia muun muassa Ho Tši Minhin ja Che Guevaran kunniaksi. Vuonna 1953 Henze muutti Italiaan, koska hänestä Saksa suhtautui suvaitsemattomasti hänen poliittisiin näkemyksiinsä ja homoseksuaalisuuteensa. Italian-vuosinaan hän teki yhteistyötä kirjailija Ingeborg Bachmannin kanssa. Hän asui Napolissa, Roomassa ja lopulta Marinossa Rooman lähellä.
Hans Werner Henzen sävellystuotanto on laaja. Hän oli sodanjälkeisen ajan tuotteliaimpia oopperasäveltäjiä. Hyvän vastaanoton saaneiden varhaiskauden oopperoidensa, kuten König Hirchin (1956) ja The Bassarids (1966), jälkeen hän ryhtyi tekemään poliittista musiikkiteatteria. 1970-luvun loppupuolella Henze palasi oopperan pariin ja The English Cat (1983) sai vaikutteita niin Alban Bergin Lulusta kuin Claudio Monteverdin Il ritorno d’Ulisse in patriasta.
Henzen tuotantoon kuuluu myös 10 sinfoniaa (1947–2000), 2 pianokonserttoa (1950–1967), 3 viulukonserttoa (1947–2002) sekä suuri joukko muita orkesteriteoksia, pianomusiikkia, 5 jousikvartettoa (1947–1976) ynnä muuta kamarimusiikkia, laulumusiikkia ja kuoroteoksia sekä baletteja ja elokuvamusiikkia (muun muassa Katharina Blumin menetetty maine).
Henze vieraili Suomessa vuonna 1964 ja ohjasi, lavasti, puvusti ja johti oopperansa Elegia nuorille rakastavaisille. Hän oli myös Porvoon Suvisoiton säveltäjävieras vuonna 1997.
Kirjallisuutta

Abels, Norbert & Schmierer, Elisabeth (toim.): Hans Werner Henze und seine Zeit.  Laaber:  Laaber-Verlag, 2013.  ISBN 978-3-89007-766-6.  (saksaksi)
Bielefeldt, Christian: Hans Werner Henze und Ingeborg Bachmann. Beobachtungen zur Intermedialität von Musik und Dichtung.  Bielefeld:  Transcript, 2003.  (saksaksi)
Bokina, John: Opera and Politics. From Monteverdi to Henze.  New Heaven:  Yale University Press, 1997.  (englanniksi)
Henze, Hans Werner: Essays.  Mainz:  Schott, 1964.  (englanniksi)
Henze, Hans Werner: Musik und Politik. Schriften und Gespräche 1955–1984.  München:  Deutscher Taschenbuch Verlag, 1976.  (saksaksi)
Henze, Hans Werner: Reiselieder mit böhmischen Quinten. Autobiographische Mitteilungen 1926–1995.  Frankfurt am Main:  Fischer, 1996.  (saksaksi)
Henze, Hans Werner: Komponieren in der Schule. Notizen aus einer Werkstatt.  Mainz:  Schott, 1998.  (saksaksi)
Henze, Hans Werner: L’Upupa: Nachtstücke aus dem Morgenland. Autobiographische Mitteilungen.  Berlin:  Propyläen, 2003.  (saksaksi)
Jungheinrich, Hans-Klaus (toim.): Im Laufe der Zeit. Kontinuität und Veränderung bei Hans Werner Henze.  Mainz:  Schott, 2002.  (saksaksi)
Rosteck, Jens: Hans Werner Henze. Rosen und Revolutionen.  Berlin:  Propyläen, 2009.  (saksaksi)
Aiheesta muualla

Wikimedia Commonsissa on kuvia tai muita tiedostoja aiheesta .
Schott International: Hans Werner Henze[vanhentunut linkki].
Voices: Hans Werner Henze at 75.
Jääkiekko nuorten talviolympialaisissa 2012

Jääkiekossa kilpailtiin nuorten talviolympialaisissa 2012 13.–22. tammikuuta. Varsinaisen turnauksen ohella järjestettiin jääkiekon yksilötaitokilpailut. Kisapaikkana ol Innsbruckin Tiroler Wasserkraft Arena.
Kussakin joukkueessa saa olla 17 urheilijaa. Poikien pitää olla vuonna 1996 syntyneitä ja tyttöjen vuonna 1994 syntyneitä.
Turnaus

Jääkiekkoturnaus koostui poikien ja tyttöjen sarjoista, joista kumpaankin osallistui viisi joukkuetta. Kisojen järjestäjämaana Itävalta sai osallistua molempiin sarjoihin. Loput kahdeksan joukkuetta hyväksyttiin turnaukseen miesten ja naisten maajoukkueiden yhteenlaskettujen rankingpisteiden perusteella niin, että kukin maa on sai lähettää kisoihin vain yhden joukkueen. Kärkimaat saivat ensin valita (järjestyksessä Kanada, Suomi, Ruotsi, Venäjä ja USA), osallistuvatko poikien vai tyttöjen sarjaan, ja loput osallistujamaat päätyivät siihen sarjaan, jossa oli vielä tilaa.
| 0 | 1 | 2 | 3 |
| --- | --- | --- | --- |
| Laji |  Kulta |  Hopea |  Pronssi |
| Poikien turnaus |  Suomi |  Venäjä |  Kanada |
| Tyttöjen turnaus |  Ruotsi |  Itävalta |  Saksa  |
Turnaus > Pojat

Itävalta
Kanada
Suomi
Venäjä
Yhdysvallat
Turnaus > Tytöt

Itävalta
Ruotsi
Slovakia
Saksa
Kazakstan